CELEX: E2013P0012
Language: et
Date: 2013-07-03 00:00:00
Title: EFTA järelevalveameti 3. juulil 2013 Islandi vastu algatatud hagi (Kohtuasi E-12/13)

10.10.2013   
            
            
               ET
            
            
               Euroopa Liidu Teataja
            
            
               C 294/4
            
         EFTA järelevalveameti 3. juulil 2013 Islandi vastu algatatud hagi
   (Kohtuasi E-12/13)
   2013/C 294/04
   EFTA järelevalveamet, Rue Belliard 35, 1040 Brüssel, Belgia keda esindavad Xavier Lewis, Clémence Perrin ja Catherine Howdle, on algatanud 3. juulil 2013 EFTA kohtus hagi Islandi Vabariigi vastu.
   EFTA järelevalveamet taotleb, et EFTA kohus
   
               1)
            
            
               otsustaks, et kuna Island ei ole ettenähtud tähtaja jooksul nõuetekohaselt üle võtnud õigusakti, millele on viidatud Euroopa Majanduspiirkonna lepingu IX lisa punktides 14, 16e ja 31 (Euroopa Parlamendi ja nõukogu 16. septembri 2009. aasta direktiiv 2009/111/EÜ seoses keskasutustega seotud pankade, teatavate omavahendite kirjete, suure riskikontsentratsiooni, järelevalvesüsteemide ja kriisijuhtimisega) ning mida on kohandatud EMP lepingu protokolliga nr 1, artikli 1 lõikeid 15–18, 19 punkti a, lõiget 21, lõike 22 punkti a, lõikeid 23–29, 36–37, 39–42 ning artikli 2 lõikeid 5 ja 6, ega edastanud nende meetmete täpset teksti ametile, siis on Island jätnud täitmata oma kohustused, mis tulenevad kõnealusest õigusaktist ja EMP lepingu artiklist 7;
            
         
               2)
            
            
               kohustaks Islandi Vabariiki kandma menetluskulud.
            
         Õiguslik ja faktiline taust ning hagi toetuseks esitatud asjaolud
   
               —
            
            
               Hagiavaldus käsitleb Islandi poolt 12. novembriks 2012 järgmise akti täitmata jätmist: EFTA järelevalveameti 12. septembri 2012. aasta põhistatud arvamus Euroopa Majanduspiirkonna lepingu IX lisa punktides 14, 16e ja 31 mainitud õigusakti (Euroopa Parlamendi ja nõukogu 16. septembri 2009. aasta direktiiv 2009/111/EÜ seoses keskasutustega seotud pankade, teatavate omavahendite kirjete, suure riskikontsentratsiooni, järelevalvesüsteemide ja kriisijuhtimisega) artikli 1 lõigete 15–18, lõike 19 punkti a, lõike 21, lõike 22 punkti a, lõigete 23–29, 36–37, 39–42 ja artikli 2 lõigete 5 ja 6 nõuetekohaselt üle võtmata jätmise kohta.
            
         
               —
            
            
               EFTA järelevalveamet on seisukohal, et Island ei ole õigusakti ettenähtud tähtaja jooksul täielikult rakendanud ega EFTA järelevalveametit asjakohaselt teavitanud.